Gracie Abrams

**Gracie Madigan Abrams** (s. 7. syyskuuta 1999 Los Angeles), on yhdysvaltalainen laulaja-lauluntekijä, joka tunnetaan taiteilijanimellä **Gracie Abrams**. Abramsia on kuvailtu yhdeksi aikakautensa vakuuttavimmaksi lauluntekijäksi.

## Tausta
Gracie Madigan Abrams syntyi 7. syyskuuta 1999 elokuvaohjaaja J. J. Abramsin ja elokuvatuottaja Katie McGrathin toiseksi lapseksi. Hänen isovanhempansa ovat elokuvatuottajat Gerald W. Abrams ja jo edesmennyt Carol Ann Abrams. Hänellä on isoveli Henry ja pikkuveli August. Hän kasvoi perheineen Los Angelesissa. Abrams alkoi kirjoittaa lauluja kahdeksanvuotiaana samaan aikaan, kun hän kiinnostui päiväkirjan pitämisestä. Varhaisella iällä laulujen kirjoittaminen toimi hänelle lohtuna, vaikka esiintyminen yleisön edessä ei aluksi tuntunut omalta. Kasvaminen luovuutta korostavassa ympäristössä loi perustan hänen myöhemmälle musiikkiuralleen. Hän opiskeli The Archer School for Girls -tyttökoulussa Länsi-Los Angelesissa ja valmistui vuonna 2018. Valmistumisensa jälkeen Abrams aloitti opinnot New Yorkissa sijaitsevassa Barnard Collegessa pääaineenaan kansainväliset suhteet, mutta keskeytti opintonsa ensimmäisen vuoden jälkeen keskittyäkseen musiikkiuraansa.

## Ura
Opiskelujen keskeyttämisen jälkeen vuonna 2019 Abrams teki levytyssopimuksen Interscope Recordsin kanssa ja julkaisi debyytti singlensä ”Mean It”. Abrams kirjoitti kappaleen yhdessä Blake Slatkinin kanssa ja se kertoo parisuhteesta, joka on ajan myötä muuttunut tylsäksi ja menettänyt merkityksensä. Suhteen hiipuminen vaikuttaa kielteisesti elämään, ja sen loppu tapahtuu vähitellen mutta väistämättä. Kertoja tiedostaa tilanteen ja hyväksyy sen. Suhde on tullut päätökseensä, eikä sitä ole mahdollista enää pelastaa.

Abramsin ura sai nostetta kun hän julkaisi ensimmäisen EP-levynsä *[[Minor]]* elokuussa 2020. Abramsin ensijulkaisu loi pohjan hänen taiteelliselle tyylilleen, jota leimaavat introspektiiviset sanoitukset ja minimalistinen tuotanto, jotka korostavat hänen tunteikasta laulutulkintaansa. EP:n menestys loi perustan kasvavalle fanikunnalle ja vakiinnutti hänet lupaavana uutena äänenä indie pop -genressä. EP:n tuotti Blake Slatkin, joka tuolloin vielä työskenteli harjoittelijana Benny Blancon alaisuudessa. Sittemmin Slatkinista on tullut tunnetumpi nimi musiikkiteollisuudessa, ja hän on tuottanut kappaleita artisteille kuten Lizzo, The Kid Laroi ja Charli XCX. Abramsin oli tarkoitus esiintyä klubeilla ja esittää *Minor* julkaisuaan, mutta koronavirustaudin aiheuttamien rajoitusten vuoksi keikat peruttiin. Abrams sen sijaan järjesti faneilleen virtuaalikeikkoja Zoom -palvelussa.

Abrams julkaisi vuonna 2021 toisen EP:n nimeltä *[[This Is What It Feels Like]]*, joka vahvisti entisestään hänen mainettaan koskettavana lauluntekijänä, joka kykenee tavoittamaan monimutkaisia tunteita yksinkertaisesti ja tyylikkäästi. Abramsin kappale ”I miss you, I’m sorry” sai näkyvyyttä TikTokissa, mikä osaltaan edisti hänen kasvavaa suosiotaan. Alkuvuonna 2022 Abrams järjesti EP:lle kiertueen Yhdysvalloissa ja Kanadassa esiintyen 21 eri kaupungissa. Kiertue kantoi nimeä *This is What It Feels Like Tour*. Huhtikuussa 2022 Abrams toimi Olivia Rodrigon *Sour* -kiertueen lämmittelijänä.

Abrams julkaisi debyyttialbuminsa *[[Good Riddance]]* vuoden 2023 helmikuussa. Albumi sisälsi kaksitoista kappaletta, jotka käsittelivät rakkauden, menetyksen ja itsensä löytämisen teemoja. Kappaleet puhuttelivat hänen nuoria fanejaan ja mahdollistivat pienen kultti-ilmiön syntymisen, vaikka hän ei vielä ollut valtavirran artisti. Albumi sai musiikkikriitikoilta pääosin myönteisiä arvioita, ja kiitosta annettiin erityisesti kappaleiden sanoitusten haavoittuvuudesta sekä Abramsin aiempiin teoksiinsa verrattuna osoittamasta taiteellisesta kasvusta.

Abrams toimi vuonna 2023 lämmittelijänä Taylor Swiftin The Eras Tourilla.

Abrams julkaisi hänen toisen albuminsa *[[The Secret of Us]]* kesäkuussa 2024. Albumi merkitsi merkittävää harppausta hänen taiteellisessa kehityksessään ja kaupallisessa menestyksessään. *The Secret of Us* sisälsi kaksitoista kappaletta ja se saavutti nopeasti ylistäviä arvosteluja. Albumin kappaleet käsittelivät sydänsuruja, henkilökohtaista kasvua ja ihmissuhteita.

Abrams kappaleet ”Everywhere, Everything” ja ”That's so True” nousivat Billboard Hot 100 listalle julkaisunsa jälkeen.

Tammikuussa 2026 ilmoitettiin, että Abrams tulee tekemään ensiesiintymisensä näyttelijänä elokuvassa *Please*, jonka tulee ohjaamaan Halina Reijn.

## Diskografia

### Albumit
* *Good Riddance* (2023)
* *The Secret of Us* (2024)

### EP:t
* *Minor* (2020)
* *This Is What It Feels Like* (2021)
* *Live from Vevo* (2025)

### Singlet
* ”Mean It” (2019)
* ”Stay” (2019)
* ”21” (2020)
* ”I Miss You, I’m Sorry” (2020)
* ”Long Sleeves” (2020)
* ”Friend” (2020)
* ”Brush Fire” (2020)
* ”Unlearn” (2021)
* ”Mess It Up” (2021)
* ”Amelie” (2023)
* ”Everywhere, Everything” (2023)
* ”Risk” (2024)
* ”Close to You” (2024)
* ”I Love You, I’m Sorry” (2024)
* ”That’s So True” (2024)

### Singlet vierailevana artistina
* ”Pad Thai” (Tjani ft. Gracie Abrams) (2017)
* ”Call Me When You Break Up” (Selena Gomez & Benny Blanco ft. Gracie Abrams) (2025)

## Yksityiselämä
Vuosina 2017–2022 Abrams oli parisuhteessa tuottaja Blake Slatkinin kanssa. Vuodesta 2024 alkaen Abrams on ollut parisuhteessa irlantilaisen näyttelijä Paul Mescalin kanssa.

## Lähteet

## Aiheesta muualla
* Virallinen kotisivu 

*